Foto:Boris Scitar/Pixsell

UNIVERSITAS 21 (U21), vodeća svjetska mreža istraživačkih sveučilišta, objavila je novu rang ljestvicu država prema kvaliteti njihovog visokog školstva za 2018. godinu.



U tom je istraživanju hrvatsko obrazovanje doseglo novo dno i najgore je u cijeloj Europi.

Hrvatska je na ljestvici 45. od 50 zemalja. Iza nas su samo Meksiko, Tajland, Iran, Indija i Indonezija.

Tekst se nastavlja ispod oglasa

Još gori kad se uzme u obzir ekonomski razvoj



To je pad za dva mjesta u odnosu na istu ljestvicu prošle godine, a prestigle su nas Bugarska i Rumunjska.

Srbija, koja je i prošle godine bila ispred Hrvatske, sada je na 43. mjestu, a Slovenija je na 29. mjestu.



Posebno je zanimljiva rang ljestvica na kojoj je kvaliteta visokog školstva zemalja poredana uzimajući u obzir njihovu ekonomsku razvijenost.



Na toj je ljestvici Srbija ukupno treća, a Hrvatska je tek na 46. mjestu.



Na ovogodišnjoj ljestvici najbolje su Sjedinjene Američke Države, druga je Švicarska, a treće Ujedinjeno Kraljevstvo. Četvrto i peto mjesto zauzimaju Švedska i Danska.